แนวโน้มหุ้นทรงตัวถึงอ่อนลง
นักวิเคราะห์ฯคาดตลาดหุ้นไทยเช้านี้ทรงตัว-อ่อนลง เหตุตลาดฯยังไร้ปัจจัยใหม่
26 ก.ย. 2555

นักวิเคราะห์ฯคาดตลาดหุ้นไทยเช้านี้ทรงตัว-อ่อนลง เหตุตลาดฯยังไร้ปัจจัยใหม่
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย)กล่าวว่า ตลาดหุ้นไทยเช้านี้คาดว่าจะทรงตัว ถึงอ่อนตัวลง เนื่องจากตลาดฯยังไม่ค่อยมีปัจจัยใหม่ และตลาดหุ้นอื่นในภูมิภาคเอเชียเช้านี้ส่วนใหญ่จะอยู่ในแดนลบเล็กน้อย
ทั้งนี้ ช่วงนี้ให้ติดตาม 2 ประเด็นด้วยกัน คือ ราคาน้ำมันดิบในตลาดโลกปิดไตรมาส 3/55 ยังยืนเหนือไตรมาส 2/55 ได้หรือไม่ หากทำได้ก็จะช่วยสนับสนุนหุ้นในกลุ่มพลังงานจะดี และ Window Dressing ช่วงก่อนปิดงบฯไตรมาส 3/55 จะมีหรือไม่ด้วย
วันนี้ให้กรอบการแกว่งตัวของดัชนีไว้ที่ 1,278-1,290 จุด พร้อมแนะ"ขายทำกำไร"ในช่วงสั้น